แบบเวลาหายใจรู้สึกไม่โปร่งๆ อะค่ะ รู้สึกตันๆ ตลอดเวลา หาวก็รู้สึกว่าหาวไม่สุด มันเกี่ยวกับภูมิแพ้อากาศไหมคะ นานๆทีเป็นค่ะ
สวัสดีค่ะ อาการหายใจไม่อิ่ม อาจเกิดจาก-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวล-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้ แต่จากประวัติเป็นไปได้น้อยค่ะแนะนำอยู่ในที่ที่อากาศถ่ายเทสะดวก งดออกแรงหนักเมื่อมีอาการ หากรู้ว่าแพ้สิ่งใดควรหลีกเลี่ยงหากหายใจไม่อิ่มมาก หอบเหนื่อย ไอ เจ็บแน่นหน้าอก ควรรีบไปพบแพทย์เพื่อตรวจเพิ่มเติม